Arne Fagerholt

**Arne Fagerholt** () er ein norsk ballettdansar, songar, koreograf, skodespelar, pedagog, teatersjef og kulturleiar. Han er mest kjend for å ha vore dansar, koreograf og leiar for dansegruppa Carte Blanche.

## Songkarriere
Som barn var Arne Fagerholt ein populær songar som turnerte Norge og USA. Han gav ut ei langspel-plate med sine mest kjende melodiar i 1975.

## Utdanning
Fagerholt er utdanna ved Statens Balletthøgskole i perioden 1980–1983. 

## Nasjonalballetten
Han vart tilsett i Nasjonalballetten i 1983 og utnemnd til solist i 1985. Han dansa mellom annet «Amor» i *Sylvia,* «Benno»/«Narren» i *[[Svanesjøen]]* (Arova/Nurejev), «Sønnen» i *Tango Buenos Aires* og «Solan Gundersen» i *[[Flåklypaballetten]]*

## Andre arenaer
Koreografen Kjersti Alveberg skapte fleire verk og solistparti for Fagerholt på 1980-talet, deriblant signaturverket *Spirits* (1987) som var tinga av Eurovision og ZDF i Tyskland. Alveberg koreograferte òg soloen hans til Eurovisjonens internasjonale konkurranse for unge dansarar i Reggio Emilia i Italia i 1985, der han vann ein oppsiktsvekkjande sølvmedalje. I 1988 var han gjestedansar i det italienske kompaniet Il Balletto di Venezia under leiing av Giuseppe Carbone og Birgit Cullberg. 

## Carte Blanche
Arne Fagerholt var dansar i Carte Blanche frå 1987 til 1992. Seinare koreograferte han for ensemblet og leia teatret i sju år. 

## Skodespelar
Han debuterte som skodespelar ved Den Nationale Scene i 1992 som Shepard i *Det perfekte kysset* av Staffan Göthe, i eit stykke han samstundes koreograferte, og han spelte tittelrolla i *Peter Pan* (1993) ved Den Nationale Scene og *Mowgli* (1996) ved Riksteatret.

## Koreograf
Han debuterte som koreograf med *Heartaches* for Nye Carte Blanche i 1991. Vidare koreograferte han Spelet om Heilag Olav i 15 år frå 1997. I 2008 fekk han *Stiklestadprisen* for arbeidet med Spelet.

I 1998 koreograferte han heilaftanballetten *Pinocchio* for Nasjonalballetten I 2000 koreograferte han *[[Jesus Christ Superstar]]* ved Trøndelag Teater og *[[Genanse og verdighet]]* på Nationaltheatret. Han hadde fleire koreografiske oppgåver for Statens Balletthøgskole, for norske teaterscenar og ulike prosjekt.

I 2013 skapte han framsyninga *Patina* med 25 orkdalsdamer (ikkje-danserar) mellom 67 og 88 år. Framsyninga vart sett opp med lokale amatørar fleire steder i landet; i Haugesund, Bærum, Larvik, Bergen og Finnsnes/Harstad. 

I 2016 skapte han danseteaterframsyninga «På lokalet» for Sogn og Fjordane Teater. For Operaen i Kristiansund regisserte han framsyningane *[[Kiss Me Kate]]* (2018) og *[[Spelemann på taket]]* (2020). 

## Pedagog
Han arbeidde som leiar for danselina (2000–2001) og var pedagog i klassisk ballett ved Statens Balletthøgskole i lengre perioder på 1990-talet. Han har vore gjestelærar ved fleire dansekompanier i Norden. I 2009 og 2010 var han lektor i klassisk ballett ved Kunsthøgskolen i Oslo (KHiO). 

## Teatersjef
Frå 2001 til 2008 var han teatersjef for Carte Blanche i Bergen. I 2023 vart han tilsett som teatersjef for Turnéteatret i Trøndelag. 

## Kulturleiar
Frå 2011 til 2022 var han kulturleiar i heimkommunen Orkdal, seinare Orkland kommune.

## Operaregissør
Han debuterte som operaregissør med La Traviata for Opera Nordfjord hausten 2022, og iscenesetjinga vart sett opp att ved Operaen i Kristiansund  og Opera Trøndelag i 2024.

## Styreverv
Fagerholt har hatt fleire styreverv, mellom anna i Norske Dansekunstnere, Statens Balletthøgskole, Danseinformasjonen, Nye Carte Blanche, Borealis og Norsk Teater- og Orkesterforening. Han var leiar av Faglig utvalg for dans og rådsmedlem i Norsk kulturråd frå 2012 til 2017. I 2021 vart han medlem av styret i Den Norske Opera & Ballett.

## Priser og utmerkingar
* 1985: Sølv i Eurovisjonens Internasjonale konkurranse for unge dansarar, Italia 1985 
* 1985: ST-Prisen (*[[avisa Sør-Trøndelag|Sør-Trøndelag]]*)
* 1985: Operaens Ballettklubbs stipend
* 1986: Den Norske Operas venners talentpris
* Bergen kommune sin kulturpris
* 2002: Pernillestatuetten (med Carte Blanche) 
* Orkdal kommune sin kulturpris
* 2008: Stiklestadprisen

## Diskografi
* *12 «freske» låter og en 11-åring* – LP, 1975

## Kjelder

**Denne artikkelen bygger på «[[:no:Arne Fagerholt|Arne Fagerholt]]» frå ,  den 5. september 2024.*  

## Bakgrunnsstoff
* Videointervju med Arne Fagerholt i 2011 danseinfo.no
* Oversikt over forestillinger Arne Fagerholt framsyningar. sceneweb.no
* Spirits - danseforestilling av Kjersti Alveberg. Solist Arne Fagerholt youtube.com (1987)